《简章大令砚芳二首 其二》
清代·吴理堂

元龙白首尚英豪，笔底文澜起怒涛。吟兴长随江水涌，逸情遥逐岱云高。

曾从疆吏参戎幕，屈赴洪都佐法曹。今夕穷通都莫问，一囊风月借诗逃。

作者简介：（1632—1718）清苏州常熟人，字渔山，号墨井道人、桃溪居士。诗画书法、竹刻鼓琴皆善。少时学诗于钱谦益，字画于王鉴、王时敏。康熙二十一年入天主教，继至澳门进耶稣会；前后在嘉定、上海等处传教三十年。所画山水，学黄公望、王蒙，又得唐寅意趣，丘壑层叠，风味醇厚。书法苏轼。后人以之与王时敏、王鉴、王翚、王原祁、恽寿平合称“清六家”。著有《墨井诗钞》、《三巴集》、《桃溪集》及《墨井画跋》等。